Главни политички циљ процеса јесте био да се Краљевина Србија прикаже као инспиратор и организатор атентата на Фердинанда, чиме би се оправдао напад Аустроугарске на њу, односно Први светски рат. Ипак, тужиоци нису успели да пронађу никакву чврсту везу између званичне Србије и атентатора, а приликом почетка суђења рат је трајао скоро три месеца, из чега се јасно видело да Аустроугарској и није био потребан формални доказ да би напала Србију, односно да је рат припреман и пре атентата, који је само послужио као повод.